b'\n_START_ARTICLE_\nJulius Schr\xc3\xb8der\n_START_PARAGRAPH_\nJulius Schr\xc3\xb8der (19. juli 1879 i K\xc3\xb8benhavn \xe2\x80\x93 29. januar 1952) var en dansk typograf og politiker._NEWLINE_Schr\xc3\xb8der var s\xc3\xb8n af ar\xc2\xadtist Johan Schr\xc3\xb8der (d\xc3\xb8d 1883) og hu\xc2\xadstru Rosa f. Friis, l\xc3\xa6rte bogtrykkerfaget i Fjelds\xc3\xb8es Bog\xc2\xadtrykkeri, blev medlem af fagets voldgiftsret og af Typografforbundets K\xc3\xb8benhavnsafdelings styrelse 1906, redakt\xc3\xb8r af Typograf-Tidende 1909-15, formand for Dansk Typograf-Forbund 1920-38 og der\xc2\xadefter \xc3\xa6resmedlem af samme._NEWLINE_Han var formand for Socialdemokratisk V\xc3\xa6lgerforening i 13. kreds 1906-08, i 15. kreds 1918-22, medlem af Socialdemokratiets hovedbe\xc2\xadstyrelse 1920-23, borgerrepr\xc3\xa6sentant 1912-37, kommunalrevisor 1937, medlem af Folketinget 1924-39 og medlem af Folketingets Finansudvalg 1925-26.'